*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Μαΐου 1989

που τροποποιεί την απόφαση 89/15/ΕΟΚ για τη διατήρηση των εισαγωγών ζώων και νωπών κρεάτων προελεύσεως τρίτων χωρών

(89/356/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγεινομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 89/227/ΕΟΚ (2), και ιδίως το άρθρο 3,

την οδηγία 86/469/ΕΟΚ του Συμβουλίου της 16ης Σεπτεμβρίου 1986 περί της έρευνας των καταλοίπων στα ζώα και στα νωπά πρέατα (3), και ιδίως το άρθρο 7, σε συνδυασμό με την οδηγία 88/146/ΕΟΚ του Συμβουλίου της 7ης Μαρτίου 1988 για την απαγόρευση της χρησιμοποιήσεως ορισμένων ουσιών με ορμονική δράση στις ζωικές εκμεταλλεύσεις (4), και ιδίως το άρθρο 6,

Εκτιμώντας:

ότι, κατ' εφαρμογή της απόφασης 89/15/ΕΟΚ της Επιτροπής (5), όπως τροποποιήθηκε από την απόφαση 89/353/ΕΟΚ (6), τα κράτη μέλη συνεχίζουν να επιτρέπουν τις εισαγωγές νωπών κρεάτων και ζώντων ζώων προελεύσεως τρίτων χωρών που εμφαίνονται στο παράρτημα αυτής της απόφασης σύμφωνα με τους όρους που προβλέπονται στο εν λόγω παράρτημα·

ότι οι αρχές ορισμένων από τις τρίτες αυτές χώρες έχουν στείλει συμπληρωματικά στοιχεία σχετικά με τη νομοθεσία τους που αφορά τη χρησιμοποίηση ουσιών με οιστρογόνο, ανδρογόνο, γεσταγόνο και θυρεοστατική δράση καθώς και σχετικά με τις εγγυήσεις που παρέχονται από τις εν λόγω χώρες σε θέματα ελέγχου των καταλοίπων των ουσιών που αναφέρονται στο παράρτημα Ι ομάδα Α Ι και ΙΙ της οδηγίας 86/469/ΕΟΚ και ότι οι εγγυήσεις αυτές μπορούν να θεωρηθούν ισοδύναμες με εκείνες που προκύπτουν από την εφαρμογή των οδηγιών του Συμβουλίου 85/358/ΕΟΚ (7) και 86/469/ΕΟΚ·

ότι οι αρχές των χωρών αυτών έχουν επιπλέον εγγυηθεί ότι κανένα ζώο και κανένα κρέας που προέρχεται από ζώα στα οποία χορηγήθηκαν με οποιοδήποτε μέσο ουσίες με θυρεοστατική, οιστρογόνο, ανδρογόνο ή γεσταγόνο δράση δεν πρόκειται να εξαχθεί προς την Κοινότητα·

ότι, επομένως, πρέπει όσον αφορά αυτόν τον τύπο ουσιών να επιτραπούν οι εισαγωγές νωπών κρεάτων και ζωντανών ζώων που προέρχονται από αυτές τις χώρες·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 89/15/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση παράγει αποτελέσματα από την 1η Ιουνίου 1989.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 29 Μαΐου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 93 της 6. 4. 1989, σ. 25.

(3) ΕΕ αριθ. L 275 της 26. 9. 1986, σ. 36.

(4) ΕΕ αριθ. L 70 της 16. 3. 1988, σ. 16.

(5) ΕΕ αριθ. L 8 της 11. 1. 1989, σ. 11.

(6) ΕΕ αριθ. L 146 της 30. 5. 1989, σ. 39.

(7) ΕΕ αριθ. L 191 της 23. 7. 1985, σ. 46.

ΠΑΡΑΡΤΗΜΑ

1.2 // // // Τρίτη Χώρα

// Παρατηρήσεις // // // Νότιος Αφρική/Ναμίμπια // // Αργεντινή // // Αυστραλία // // Αυστρία // // Μποτσουάνα // // Βραζιλία // // Βουλγαρία // // Καναδάς // (1) (2) // Χιλή // // Ηνωμένες Πολιτείες Αμερικής // (3) // Φινλανδία // // Γροιλανδία // // Ουγγαρία // // Μάλτα // // Νορβηγία // // Νέα Ζηλανδία // // Παραγουάη // // Πολωνία // // Ρουμανία // // Σουηδία // // Ελβετία // // Σουαζιλάνδη // // Τσεχοσλοβακία // // Ουρουγουάη // // Γιουγκοσλαβία // // Ζιμπάμπουε // // Λαϊκή Δημοκρατία της Γερμανίας // // //

(1) Όσον αφορά τις εισαγωγές βοείων κρεάτων που προορίζονται για την ανθρώπινη κατανάλωση, πρέπει να περιορίζονται στα κρέατα που προέρχονται από γαλακτοπαραγωγές αγελάδες.

(2) Όσον αφορά τις εισαγωγές ζωντανών βοοειδών, περιορίζονται στα βοοειδή, που προορίζονται για την αναπαραγωγή.

(3) Όσον αφορά τις εισαγωγές κρεάτων βοοειδών που προορίζονται για την ανθρώπινη κατανάλωση περιορίζονται σε εκείνες που αντιστοιχούν στους όρους που έχουν συμφωνηθεί μεταξύ των Ηνωμένων Πολιτειών της Αμερικής και την Ευρωπαϊκής Οικονομικής Κοινότητας και έχουν ληφθεί από ζώα προερχόμενα από εγκεκριμένες εκμεταλλεύσεις από την Επιτροπή.